

|  |  |
| --- | --- |
| **ДО**  **Д-Р МОМЧИЛ НЕКОВ**  **РЪКОВОДИТЕЛ НА**  **УПРАВЛЯВАЩИЯ ОРГАН НА**  **ПРОГРАМА ЗА РАЗВИТИЕ НА СЕЛСКИТЕ РАЙОНИ 2014-2020** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Насоки за кандидатстване по процедура № BG06RDNP001-4.015 по* *подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-1006/14.10.2021 г. на ръководителя на Управляващия орган на Програма за развитие на селските райони 2014-2020 е обявен прием и са утвърдени Насоки за кандидатстване по процедура № BG06RDNP001-4.015 по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

След обявяване на процедурата за прием на проектни предложения, от някои от организациите, осъществяващи своята дейност в отрасъл селско стопанство и преработка, постъпиха предложения за удължаване на периода на прием на проектни предложения, което да осигури възможност за качествена подготовка на проектните предложения по процедура № BG06RDNP001-4.015 и тяхното подаване в електронната система ИСУН 2020.

От друга страна, УО на ПРСР изиска информация от Държавен фонд „Земеделие“ за напредъка по прилагането и изпълнението на подмярка 4.2 „Инвестиции в преработка/маркетинг на селскостопански продукти“, включително разходването на средства в рамките на разполагаемия бюджет. Държавен фонд „Земеделие“ е предоставил информация и данни за генерирането на остатъчни средства в резултат на изпълнението на договори по подмярката, сключени по предходни периоди на приеми.

С увеличението на бюджета ще се осигури допълнителна възможност за финансиране на проектни предложения, отчитайки необходимостта от финансов ресурс в условията на предизвикателствата пред които е изправен преработвателния сектор във връзка с пандемията от КОВИД 19.

Също така, съгласно Регламент (ЕС) 2020/2220 от 23 декември 2020 г. на Европейския парламент и на Съвета от 23 декември 2020 година за определяне на някои преходни разпоредби във връзка с подпомагането от Европейския земеделски фонд за развитие на селските райони (ЕЗФРСР) и от Европейския фонд за гарантиране на земеделието (ЕФГЗ) през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г. крайният срок за извършване на плащанията по Програмата за развитие на селските райони 2014-2020 г. се удължава до 31 декември 2025 г.

Наличието на остатъчен финансов ресурс от бюджета на Европейския земеделски фонд за развитие на селските райони /ЕЗФРСР/ по подмярка 4.2 „Инвестиции в преработка/маркетинг на селскостопански продукти“ и традиционно високият интерес към възможностите за подпомагане по подмярката са предпоставка за увеличаване на бюджета по процедурата, както и удължаване на периода на прием на проектни предложения.

В чл. 26, ал. 7, т. 2 и 3 от Закона за управление на средствата от Европейските структурни и инвестиционни фондове (ЗУСЕСИФ) е предвидена възможност за промяна на условията за кандидатстване, за увеличаване на финансовия ресурс по процедурата и за удължаване на срока за подаване на проектни предложения. Съгласно чл. 11, ал. 5, т. 1 от Постановление № 162 на Министерския съвет от 05 юли 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 - 2020 г. срокът за подаване на проектни предложения може да се удължава при увеличаване финансовия ресурс по процедурата.

Предвид гореизложеното, както и с оглед традиционно високия интерес за инвестиции, свързан с преработка на селскостопански продукти, е подготвен проект на заповед за изменение на Заповед № РД09-1006/14.10.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с които се предлага увеличение на бюджета с 20 000 000 евро публични средства и удължаване на периода на прием до 31 март 2022 г.

Проектът на заповед беше публикуван на електронната страница на Министерството на земеделието и в Информационната система за управление и наблюдение на средствата от Европейските структурни и инвестиционни фондове (ИСУН) за писмени възражения и предложения в съответствие с чл. 26, ал. 4 от ЗУСЕСИФ. Направените целесъобразни бележки и предложения са отразени.

**УВАЖАЕМИ ГОСПОДИН НЕКОВ,**

Във връзка с гореизложеното и на основание чл. 9, ал. 5 и чл. 26, ал. 7, т. 2 и 3 от Закона за управление на средствата от Европейски структурни и инвестиционни фондове предлагам да издадете заповед за изменение на Заповед № РД09-1006/14.10.2021 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., с която са утвърдени Насоки за кандидатстване по процедура чрез процедура № BG06RDNP001-4.015 по подмярка по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програмата за развитие на селските райони за периода 2014 - 2020 г.

С уважение,

